คือมีตุ่มแดงๆตุ่มใสๆขึ้นที่ซอกนิ้วค่ะ มันคันมากค่ะ เคยบีบแล้วเป็นเลือดอะค่ะแล้วบริเวรที่เกิดตุ่มก็ลอกด้วยค่ะเป็นมาเดือนกว่าแล้วค่ะ เหมือนจะเยอะขึ้น พยายามไม่เกาลูบๆเอาค่ะเวลาคัน ต้องไปพบแพทย์หรือมีวิธีรักษาไหมคะ อันตรายไหมคะ
สวัสดีค่ะ ตุ่มใสที่ซอกนิ้วอาจเกิดจาก-ผื่นผิวหนังอักเสบจากการระคายเคืองหรือแพ้สารสัมผัส-การล้างมือบ่อยเกินไป-ผื่นผิวหนังอักเสบจากภูมิแพ้ในร่างกาย-งูสวัด มักขึ้นเป็นแถบตามการไปเลี้ยงของเส้นประสาทเช่นเอว แผ่นหลัง ต้นขา เป็นตุ่มน้ำบนพื้นสีแดง แสบและคัน มีอาการปวดแสบ ปวดร้อนได้มากการให้ได้การวินิจฉัยที่แน่นอนจำเป็นต้องเห็นรอยโรคจริง หากปวดและคันที่ตุ่มมาก ตุ่มลุกลาม มีไข้ มีเลือดหรือหนองไหลจากตุ่ม ควรไปพบแพทย์ทั่วไปหรือแพทย์ผิวหนังการดูแลตัวเองเบื้องต้น ไม่ไปแกะเกาตุ่ม รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง ยังไม่ควรเอายาอะไรไปทาเพราะยังไม่ทราบการวินิจฉัย ใช้ครีมให้ความชุ่มชื้นหากมีผิวลอก ไม่ล้างมือบ่อยจนเกินไป